കളക്ടര് പാട്ട് പാടി, പ്രവേശനോത്സവം സംഗീത വിരുന്നായി ചേര്പ്പ്: സംഗീത വിരുന്നൊരുക്കി ജില്ലാതല സ്കൂള് പ്രവേശനോത്സവത്തെ ധന്യമാക്കി കളക്ടര് ഹരിത വി. കുമാറും, നടന് ജയരാജ് വാരിയരും. അമ്മാടം സെന്റ് ആന്റണീസ് ഹയര് സെക്കന്ഡറി സ്കൂളില് നടന്ന ജില്ലാ പ്രവേശനോത്സവ ഉദ്ഘാടന ചടങ്ങില് വിശിഷ്ടാതിഥികളായി എത്തിയ ഇരുവരും വിവിധ ഗാനങ്ങള് ആലപിച്ചു. പഴയ സ്കൂള് പഠനകാലത്തിലേക്ക് തിരിച്ചു വരണമെന്ന് കളക്ടര് വിദ്യാര്ത്ഥികളോട് അഭ്യര്ത്ഥിച്ചു. കലയും സംസ്കാരവും ജീവിതത്തിന്റെ ഒപ്പം ചേര്ക്കണമെന്ന് ജയരാജ് വാരിയര് അഭിപ്രായപ്പെട്ടു. പ്രവേശനം നടത്തിയ വിദ്യാര്ത്ഥികള്ക്ക് വിശിഷ്ടാതിഥികള് അക്ഷരദീപം പകര്ന്ന് നല്കി. സ്കൂള് മുറ്റത്ത് ഒരുക്കിയ പ്രത്യേകം ഓലമേഞ്ഞ പ്രവേശനോത്സവ വേദിയില് കുട്ടികളുമൊത്ത് സെല്ഫിയെടുത്താണ് ഹരിത വി. കുമാറും, ജയരാജ് വാരിയരും മടങ്ങിയത്. വിദ്യാര്ത്ഥികളുടെ നൃത്താവതരണവും സംഗീത അദ്ധ്യാപകര് നയിച്ച അവതരണ ഗാനവുമുണ്ടായിരുന്നു.